ร้านอยู่ข้างๆกับข้าวกับปลาตรงข้ามKobune เป็นร้านเปิดโล่ง ตกแต่งโทนมืด ทำให้หลายคนอาจมองข้าม ซึ่งเราก็เกือบมองข้าม แต่อยากลองดี แล้วก็เจอของดีจริงๆ

สั่งโปรฯ set menu ที่สั่งได้ถึง 6 โมงเย็นเท่านั้น เซทละ 300 กว่าบาท มีซุป พาสต้า และของหวานพวก gelato พานาคอนต้า ทีรามิสุ พร้อมเครื่องดื่มที่เป็นน้ำอัดลม ถือว่าคุ้มสุดๆ

รสชาติล่ะ....เกินความคาดหมาย ซอสเห็ด truffle ที่ทานกับขนมปังมันช่างหอมอร่อย จนเราต้องขอซื้อเฉพาะซอสกลับบ้านไปด้วยเลย ตามด้วยซุปมะเขือเทศซีฟู้ด กล่มกล่อมแถมเครื่องจัดเต็มมาก มีหอยลาย ปลาหมึกและกุ้งเต็มๆ คำ ปลื้มมาก จานถัดไปเป็นสปาเกตตี้คาโบเนล่า เส้นคุณภาพดีลวกมาได้หนึบจริงๆ รสชาติเบาๆ แต่อร่อยเข้มข้นยิ่งขึ้นเมื่อทานพร้อมแฮมรสเค็มนิดๆ จานสุดท้ายสั่งเพิ่มนอกเหนือจากเซทเมนู เป็นคารามารี่ แป้งที่ชุบปลาหมึกถือว่าธรรมดาทั่วไป เหนียวไปนิด ส่วนซอสรสมายองเนสธรรมา น่าจะใช้ทาร์ทาร์ซอสจะเข้ากว่า 

โดยรวมประทับใจค่ะ กลับไปอีกแน่นอน พนักงานก็บริการดีมากค่ะ ราคานี่เป็นมิตรสุดๆๆ